( 168 ) 



Overeengckomen gclijk men was, de vijandclijklicdcn gedii- 

 rende (le onderhandelingen te staken, maaklen de Genlenaars 

 \nn dieu wapenstilstand gebriiik oin liunnc slrijdrnaclit te ver- 

 grooten. Men kan bet dus de legenparlij niet teii kwade rekenen 



propulsion d'une sy brutalle tyrannye que celle desdicts Gantois, comme crestiens à 

 la maintenue de nostre religion, comme patriotz à la conservation du pays, comme 

 soldatz à nostre honeur et réputation, et comme gentilzhommes à l'aquict de nostre 

 f'oy, tant de fois jurée à mesme effect, en estant mesmement requis et adjurez par 

 larmes, prières et protestations de tant de gens de bien, misérablement fouliez et 

 opprymez, comme appert par leurs requestes et remonstrances dontay envoyé copie à 

 son Altèze, et les dames sy indignement traictées. 



Toutes lesquelles choses nous touchent de si prez, que nostre foy et obligation ne 

 ))0cuvent aulcunement permectre de nous déporter d'en poursuyvre, synon la répara- 

 lion, du moins la provision à y remédier pour l'advenir, et ne nous est aulcunement 

 possible, avecq nostre honneur, de nous retirer du lieu où nous sommes, que les 

 poinctï ne soyent accompliz et les Gantois si bien rangez à l'obéissance de son Altèze, 

 qu'ilz ne vahissent, n'oultraigent personne de leur propre auctorité, aultrement ce 

 seroyt vrayement trahir tout le pays, nomméement ceulx quy se sont monstres aulcu- 

 nemement favorables à nostre endroict et ont requis nostre ayde ausquelz les Gantois, 

 après nostre retraicte, courreroyentsupz comme chiens enragés, sans respect de la 

 foy promise, ni aultre considération quelconcque, à leur ordinaire. 



Puis il est tout certain que sy nous ne nous retirons d'icy avant que ce fut exécuté, 

 et ny auroyt aulcun moien d'effectuer le bon et sainct désir de son Altèze, à laquelle 

 les Ganthois, pour quelque raison ou remonstrance qu'on leur a faite, n'ont oncques 

 vollu en riens obtempérer, et ainsy que nostre venue en ce quartier est occasion du 

 commenchement de ce traicté, aussy nostre retraicte seroyt cause de l'entière romp- 

 ture et de perdre le fruict qu'on en poeult attendre. 



En ce faict, n'excédons en riens nostre vocation, ores que soyons particuliers, ny le 

 respect que debvons à son Altèze, car puisque Dieu et le monde nous a donné raison 

 de prendre les armes contre nostre vray roy et prince naturel, pour oullrepasser les 

 lymictes de son debvoir, de tant plus l'aurons, nous prenans les armes contre ceulx 

 quy, sans aulcun tiltre, couleur ou raison, commettent des excèz infinement plus hor- 

 ribles et exécrables, non ayant provoquez en particulier par nous avoir attacquez, 

 mesmement hors du pays de Flandres 



Quant à nostre payement, pour monstrer que le bien du pays nous est à plus grande 

 recommandation que nostre prouffict particulier, encoires qu'avons veu par le passé 

 donner toutes asseurances de payement, qu'on pooit demander, lorsqu'on avoyt affaire 

 de nous. Mais aussy tost qu'ycelle nécessité cessoit, n'en avoir rien tenu, sy esse que. 

 postposant toutes choses au salut de nostre patrye, nous sommes contens de tant faire 

 envers les soldatz, qu'ilz se contenteront de quattre mois en argent comi>tant dont 

 l'on nous en a jà présenté trois, quy n'est rien au respect de ce que l'on doibt à aulcuns 

 jusques à vingt mois; bien entendu que du surplus on nous donnera suffissante asseu- 

 rance et obligation, telle qu'adviserons plus à loisir par ensemble, avecq ce aussy acte 

 de son Altèze, Conseil d'Estat, et de Messieurs les Estatz généraulx que n'avons rien 



